3. ลักษณะการประกอบธุรกิจ

3.1 ประวัติความเป็นมาและพัฒนาการที่สำคัญ

3.1.1 ประวัติความเป็นมา

บริษัท โตโย-ไทย คอร์ปอเรชั่น จำกัด (มหาชน) จดทะเบียนจัดตั้งเป็นบริษัทจำกัด เมื่อวันที่ 24
เมษายน 2528 ด้วยทุนจดทะเบียนเริ่มต้น 20 ล้านบาท
เพื่อประกอบธุรกิจการให้บริการด้านการออกแบบวิศวกรรม การจัดหาเครื่องจักรและอุปกรณ์
และการก่อสร้างโรงงานแบบครบวงจร (Integrated Engineering, Procurement and
Construction, Integrated EPC) ภายใต้การร่วมทุนกันของ Toyo Engineering
Corporation (“TEC”) (ประเทศญี่ปุ่น) และบมจ. อิตาเลียนไทย ดีเวล๊อปเมนต์ (“ITD”)
รวมทั้งบุคคลที่เกี่ยวข้อง ในสัดส่วนร้อยละ 49.0และ ร้อยละ 51.0 ตามลำดับ
โดยจัดเป็นบริษัทผู้ให้บริการ Integrated EPC
รายแรกและรายเดียวของประเทศไทยที่มีความสามารถในการให้บริการอย่างครบวงจรด้วยตนเอง
ทั้งนี้ บริษัทมีประสบการณ์ และความเชี่ยวชาญในด้านการออกแบบวิศวกรรม (Engineering
Design) การจัดซื้อจัดหาเครื่องจักรและอุปกรณ์ (Procurement of Machinery and
Equipment) และการรับเหมาก่อสร้างโรงงานอุตสาหกรรม (Construction of Turn-key
Projects for Industrial and Process Plants) ซึ่งคลอบคลุมถึงระบบการผลิต
ระบบสาธารณูปโภคของโรงงาน และระบบการจัดเก็บ ลำเลียง และขนส่งผลิตภัณฑ์
โดยกลุ่มลูกค้าของบริษัท ได้แก่ ผู้ประกอบการในอุตสาหกรรมพลังงาน ปิโตรเคมี เคมีภัณฑ์ และอื่น
ๆ

ด้วยความเป็นผู้นำในการให้บริการ Integrated EPC ตลอดระยะเวลากว่า 28 ปี ที่ผ่านมา
บริษัทประสบความสำเร็จในการให้บริการออกแบบและก่อสร้างโรงงานต่าง ๆ มากกว่า 200
โครงการ ทำให้บริษัทมีชื่อเสียงและได้รับความไว้วางใจอย่างสูงจากลูกค้า
ไม่ว่าจะเป็นในเรื่องคุณภาพของงานการออกแบบและการก่อสร้าง
การส่งมอบงานได้ทันตามกำหนดการ และความปลอดภัยในการดำเนินงาน

บริษัทได้เล็งเห็นแนวโน้มการเติบโตของความต้องการงานบริการ Integrated EPC
ที่มีอยู่อย่างต่อเนื่อง ทั้งจากลูกค้าในประเทศและต่างประเทศ
โดยเฉพาะอย่างยิ่งสำหรับลูกค้าในอุตสาหกรรมพลังงานและปิโตรเคมี
ความพร้อมของทีมวิศวกรบริษัทในการจัดการโครงการที่มีมูลค่าสูงและงานที่ใช้เทคโนโลยีวิศวกรรมที่ซับซ้อน
และความได้เปรียบในด้านต้นทุนค่าใช้จ่ายจัดการโครงการที่ต่ำกว่าคู่แข่ง
บริษัทจึงมีนโยบายที่จะเพิ่มการรับงานโครงการในต่างประเทศให้มากขึ้น
โดยเฉพาะในประเทศเวียดนาม จีน สหรัฐอเมริกา แอฟริกา มาเลเซีย สหภาพเมียนมาร์
และกลุ่มประเทศตะวันออกกลาง เป็นต้น
และขยายขอบเขตการให้บริการให้ครอบคลุมโครงการที่มีมูลค่าระหว่าง 300 – 500
ล้านดอลลาร์สหรัฐ และเพื่อเป็นการเตรียมความพร้อมด้านสถานะทางการเงิน
และเสริมสร้างความน่าเชื่อถือสำหรับลูกค้าในต่างประเทศ
บริษัทจึงเสนอขายหุ้นต่อประชาชนและนำหุ้นเข้าจดทะเบียนในตลาดหลักทรัพย์แห่งประเทศไทยเมื่อเดือนมิถุนายน
2552

ในปี 2553 บริษัทได้ลงนามข้อตกลงเข้าเป็นพันธมิตรกับ ชิโยดะ คอร์ปอเรชั่น
ซึ่งเป็นกลุ่มผู้รับเหมาระดับโลก ที่ใหญ่ที่สุดเป็นอันดับ 2 ในประเทศญี่ปุ่น และเป็น 1 ใน 50
สุดยอดบริษัทของเอเชีย โดยกลุ่มชิโยดะ เข้าถือหุ้นในบริษัทจำนวน 33,600,000 หุ้น คิดเป็น 7%
ของทุนจดทะเบียน ซึ่งการเข้ามาเป็นพันธมิตรนี้จะเป็นประโยชน์
ต่อการขยายธุรกิจของบริษัทอย่างมีนัยยะสำคัญ
เนื่องจากบริษัทจะได้รับการถ่ายทอดเทคโนโลยีด้านวิศวกรรมขั้นสูงอาทิ งานสร้างโรงแยกแก๊ส LNG
โรงกลั่นน้ำมัน โรงไฟฟ้า โรงงานซินเทติกแก๊ส และโรงงานปิโตรเคมีขั้นต้น (Upstream)
จากกลุ่ม ชิโยดะ

ในปี 2554 บริษัท ได้จัดตั้งบริษัทย่อย เพิ่มขึ้นอีก 3 บริษัท คือ Toyo Thai Malaysia Sdn
Bhd, ToyoThai – Myanmar Corporation Co.,Ltd. และ ToyoThai-USA
Corporation วัตถุประสงค์เพื่อรองรับงานโครงการต่าง ๆ ในอนาคต

ในปี 2555 บริษัท ได้ร่วมลงทุนใน บริษัท สยามโซล่าพาวเวอร์ จำกัด และจัดตั้ง Toyo Thai
Power Corporation Pte. Ltd.
วัตถุประสงค์เพื่อรองรับงานโครงการทางด้านพลังงานในประเทศ และในภูมิภาค

3.1.2 พัฒนาการที่สำคัญ

+--------+---------+--------------------------------------------------+
|        | ปี 2528  | -   บริษัท โตโย-ไทย คอร์ปอเรชั่น จำกัด                 |
|        |         |     จัดตั้งขึ้นโดยเป็นการร่วมทุนระหว่าง กลุ่ม ITD และ TEC   |
|        |         |     ด้วยทุนจดทะเบียน 20 ล้านบาท                      |
|        |         |     เป็นบริษัทที่ดำเนินธุรกิจให้บริการด้านการออกแบบวิศ       |
|        |         | วกรรมและก่อสร้างโรงงานแบบครบวงจรรายแรกของประเทศไทย |
+--------+---------+--------------------------------------------------+
|        | ปี 2539  | -   บริษัทเพิ่มทุนจดทะเบียนชำระแล้วเป็น 100 ล้านบาท       |
|        |         |     เพื่อรองรับการขยายตัวของธุรกิจของบริษัท              |
|        |         |     ซึ่งจากการเพิ่มทุนดังกล่าวทำให้สัดส่วนการถือหุ้นของกลุ่ม    |
|        |         |     ITD ในบริษัทลดลงเหลือร้อยละ 25.0                 |
+--------+---------+--------------------------------------------------+
|        | ปี 2540  | -                                                |
|        |         | เพื่อเป็นการลดผลกระทบจากการชะลอตัวด้านการลงทุนในประเทศ |
|        |         |     อันเป็นผลมาจากวิกฤตเศรษฐกิจของประเทศ             |
|        |         |     บริษัทเริ่มขยายธุรกิจไปยังประเทศอื่น ๆ ในเอเชีย        |
|        |         |     โดยได้ก่อสร้างโรงงานปุ๋ยเคมีให้กับ Japan Vietnam     |
|        |         |     Fertilizer Co. ซึ่งต่อมา                        |
|        |         |     บริษัทได้ประสบความสำเร็จในการให้บริการใน มาเลเซีย   |
|        |         |     พม่า จีน และบังคลาเทศ ในปีต่อมา                   |
+--------+---------+--------------------------------------------------+
|        |         | -   บริษัทจัดตั้งบริษัท โตโย-เวียดนาม คอร์ปอเรชั่น จำกัด     |
|        |         |     (“โตโย-เวียดนาม”)                             |
|        |         |     เพื่อให้บริการด้านกา                              |
|        |         | รออกแบบวิศวกรรมและก่อสร้างโรงงานแบบครบวงจรในเวียดนาม |
+--------+---------+--------------------------------------------------+
|        | ปี 2545  | -   บริษัทได้รับการรับรองมาตรฐานการจัดการด้านคุณภาพ ISO  |
|        |         |     9001:2000                                    |
+--------+---------+--------------------------------------------------+
|        | ปี 2546  | -   บริษัทเพิ่มทุนจดทะเบียนชำระแล้วอีกครั้งเป็น 160 ล้านบาท  |
|        |         |     เพื่อรองรับธุรกิจของบริษัทที่เติบโตอย่างต่อเนื่อง          |
+--------+---------+--------------------------------------------------+
|        | ปี 2547  | -   บริษัทชนะการประ                                |
|        |         | มูลงานโครงการก่อสร้างโรงงานผลิตสารประกอบเมทิลีนโมดิฟายด์ |
|        |         |     ไดฟีนีลมีเทน ไดโอไซไซยาเนส (Methylene Modified  |
|        |         |     Diphenylmethane Diisocyanate, mMDI) จากบริษัท  |
|        |         |     Bayer Polyurethane (Shanghai) ที่ประเทศจีน      |
|        |         |     ซึ่งเป็นการประมูลงา                              |
|        |         | นแข่งกับบริษัทรับเหมาก่อสร้างต่างประเทศขนาดใหญ่ในประเทศจีน |
|        |         |     การที่บริษ                                      |
|        |         | ัทได้มีโอกาสเข้าร่วมประมูลในโครงการนี้จนได้รับสัญญาของโครงก |
|        |         | ารนี้เป็นผลมาจากความสำเร็จในการผลงานการก่อสร้างโครงการ |
|        |         |     Bisphenol-A ของ Bayer ที่ประเทศไทย             |
+--------+---------+--------------------------------------------------+
|        | ปี 2548  | -                                                |
|        |         |    โตโย-ไทยเริ่มธุรกิจในต่างประเทศเพิ่มเติมโดยได้รับความไว |
|        |         | ้วางใจในการสร้างโรงงานโพลียูเรเทนในประเทศจีนและโรงงาน |
|        |         |     Chlor-Alkali ในประเทศสหรัฐอเมริกา              |
|        |         |                                                  |
|        |         |  ซึ่งเป็นการให้บริการในประเทศสหรัฐอเมริกาครั้งแรกของบริษัทแ |
|        |         | ละเป็นการพิสูจน์ว่าความสามารถของบริษัทเป็นที่ยอมรับระดับสากล |
+--------+---------+--------------------------------------------------+
|        | ปี 2549  | -   บจ. พีทีที โพลีเอธิลีน                             |
|        |         |     ว่าจ้างให้บริษัทดำเนินการสร้างโรงงานผลิต Ethane      |
|        |         |     Cracker                                      |
|        |         |     เมื่อแล้วเสร็จโรงงานนี้จะเป็นหนึ่งในโรงงานมีกำลังการผลิต |
|        |         |     Ethylene 1 ล้านตันต่อปี                          |
|        |         |     ซึ่ง                                           |
|        |         | เป็นหนึ่งในโรงงานที่มีขนาดใหญ่ที่สุดของการผลิตพลาสติกประเภทนี้ |
+--------+---------+--------------------------------------------------+
|        |         | -   บริษัทจัดตั้งบริษัท ไบโอ แนชเชอรัล เอ็นเนอร์ยี จำกัด     |
|        |         |     เพื่อประกอบธุรกิจผลิตไฟฟ้าจากก๊าซมีเธน               |
+--------+---------+--------------------------------------------------+
|        | ปี 2550  | -   บจ. พีทีที โพลีเอธิลีน                             |
|        |         |     ว่าจ้างให้บริษัทดำเนินการก่อสร้างโรงงาน LDPE         |
|        |         |     และโรงงาน LLDPE                              |
|        |         |     เมื่อแล้วเสร็จโรงงานทั้งสองโรงงานนี้จะเป็นหนึ่งในโรงงาน |
|        |         |     ผลิต LDPE และ LLDPE                           |
|        |         |     ที่มีกำลังการผลิตพลาสติกชนิดนี้มากที่สุดในโลก            |
|        |         |     โดยมูลค่าโครงการรวมกว่า 9,000 ล้านบาท            |
+--------+---------+--------------------------------------------------+
|        | ปี 2551  | -   บริษัทเพิ่มทุนจดทะเบียนชำระแล้วเป็น 320 ล้านบาท       |
|        |         |                                                  |
|        |         |    เพื่อรองรับการขยายตัวของธุรกิจและความเติบโตของยอดขาย |
+--------+---------+--------------------------------------------------+
|        |         | -   จดทะเบียนแปลงสภาพเป็นบริษัทมหาชนจำกัด             |
|        |         |     ในเดือนกรกฎาคม                                |
+--------+---------+--------------------------------------------------+
|        |         | -   บริษัทเพิ่มทุนจดทะเบียนเป็น 480 ล้านบาท              |
|        |         |     โดยจัดสรรหุ้นเพิ่มทุนจำนวน 30,000,000 หุ้น           |
|        |         |     มูลค่าที่ตราไว้หุ้นละ 1.00 บาท                      |
|        |         |     เพื่อเสนอขายแก่กรรมการและพนักงานของบริษัท          |
|        |         |     และหุ้นเพิ่มทุนที่เหลืออีก 130,000,000 หุ้น             |
|        |         |     เพื่อรองรับการเสนอขายหุ้นสามัญแก่ประชาชนครั้งนี้        |
+--------+---------+--------------------------------------------------+
|        | ปี 2552  | -   เสนอขายหุ้นสามัญเพิ่มทุนแก่กรรมการและพนักงานของบริษัท  |
|        |         |     จำนวน 30,000,000 หุ้น ในราคาหุ้นละ 1.00 บาท      |
|        |         |     ทำให้บริษัทมีทุนจดทะเบียนชำระแล้วเพิ่มเป็น 350 ล้านบาท  |
+--------+---------+--------------------------------------------------+
|        |         | -   เสนอขายหุ้นสามัญเพิ่มทุนแก่ประชาชนทั่วไป จำนวน        |
|        |         |     130,000,000 หุ้น ในราคาหุ้นละ 4.25 บาท           |
|        |         |     ทำให้บริษัทมีทุนจดทะเบียนชำระแล้ว เพิ่มเป็น 480 ล้านบาท |
|        |         |     เมื่อวันที่ 16 มิถุนายน 2552                        |
+--------+---------+--------------------------------------------------+
|        | ปี2553   | -   บริษัท ชิโยดะ คอร์ปอเรชั่น จำกัด (มหาชน)            |
|        |         |     ซึ่งเป็นผู้รับเหมาก่อสร้างแบบครบวงจร (EPC)           |
|        |         |     ที่ใหญ่ที่สุดเป็นอันดับ 2                             |
|        |         |     ในประเท                                      |
|        |         | ศญี่ปุ่นได้เข้าร่วมเป็นพันธมิตรทางธุรกิจกับบริษัทและเข้าถือหุ้นสามัญ |
|        |         |     33,600,000 หุ้นหรือ คิดเป็น 7% ของทุนจดทะเบียน      |
+--------+---------+--------------------------------------------------+
|        |         | -   กรรมการบริษัทมีมติอนุมัติเงินลงทุน 1,100 ล้านบาท       |
|        |         |     เพื่อเข้าถือหุ้นบุริมสิทธิ ในสัดส่วน 71%ในบริษัท นวนคร     |
|        |         |     การไฟฟ้า จำกัด (NNE)                           |
|        |         |     ซึ่งเป็นผู้ประกอบการโรงไฟฟ้าขนาดเล็ก 110 เมกกะวัตต์   |
|        |         |     (SPP) ซึ่ง NNE ได้ทำสัญญาขายกระแสไฟฟ้า (Power     |
|        |         |     Purchase Agreement) กับการไฟฟ้าฝ่ายผลิตเป็นเวลา   |
|        |         |     25 ปี                                         |
|        |         |     และบริษัทจะได้รับประกันรายได้ในรูปแบบเงินปันผลปีละ 115 |
|        |         |     ล้านบาทเป็นเวลา 25 ปี                           |
+--------+---------+--------------------------------------------------+
|        | ปี 2554  | -   บริษัทจัดตั้ง Toyo Thai Malaysia Sdn Bhd          |
|        |         |     เพื่อรองรับงานโครงการ Lamps Up – MY Project     |
|        |         |     และโครงการในอนาคต โดยมีสัดส่วนการถือหุ้นร้อยละ 100  |
|        |         |     มีทุนจดทะเบียน 1,000,000 ริงกิต                   |
+--------+---------+--------------------------------------------------+
|        |         | -   บริษัทจัดตั้ง ToyoThai-Myanmar Corporation Co.,   |
|        |         |     Ltd. เพื่อรองรับงานโครงการในอนาคต               |
|        |         |     โดยร่วมลงทุนกับบริษัท เซย่า เอ็นจิเนียริ่ง จำกัด         |
|        |         |     ซึ่งเป็นบริษัทที่จัดตั้งในสาธารณรัฐแห่งสหภาพเมียนมาร์      |
|        |         |     โดยมีสัดส่วนการถือหุ้นร้อยละ 90 และ 10 ตามลำดับ      |
|        |         |     มีทุนจดทะเบียน 300,000 ดอลลาร์สหรัฐ               |
+--------+---------+--------------------------------------------------+
|        |         | -   บริษัทจัดตั้ง ToyoThai-USA Corporation            |
|        |         |     เพื่อรองรับงานโครงการในอนาคต โดยร่วมลงทุนกับ       |
|        |         |     Global Business Management Company Limited   |
|        |         |     ซึ่งเป็นบริษัทที่จัดตั้งในประเทศไทย และบริษัท HukuTai    |
|        |         |     Consulting Inc.                              |
|        |         |     ซึ่งเป็นบริษัทที่จัดตั้งในประเทศสหรัฐอเมริกา             |
|        |         |     โดยมีสัดส่วนการถือหุ้นร้อยละ 80 10 และ 10 ตามลำดับ   |
|        |         |     มีทุนจดทะเบียน 50,000 ดอลลาร์สหรัฐ                |
+--------+---------+--------------------------------------------------+
|        | ปี 2555  | -   บริษัทร่วมลงทุนใน บริษัท สยามโซล่าพาวเวอร์ จำกัด      |
|        |         |     เพื่อรองรับโครงการโรงไฟฟ้าพลังงานแสงอาทิตย์         |
|        |         |     โดยมีสัดส่วนการถือหุ้นร้อยละ 25 มีทุนจดทะเบียน 250     |
|        |         |     ล้านบาท                                       |
|        |         |                                                  |
|        |         | -   บริษัทจัดตั้ง Toyo Thai Power Corporation Pte.    |
|        |         |     Ltd. (TTPSG) เพื่อรองรับงานด้านพลังงานในภูมิภาค     |
|        |         |     โดยมีสัดส่วนการถือหุ้นร้อยละ 60 มีทุนจดทะเบียน 42.5    |
|        |         |     ล้านดอลลาร์สหรัฐ                                |
|        |         |                                                  |
|        |         | -   TTPSG ลงทุนในบริษัท โตโย ไทย พาวเวอร์ เมียนมาร์    |
|        |         |     จำกัด ซึ่งดำเนินธุรกิจผลิตกระแสไฟฟ้า พลังงานก๊าซขนาด   |
|        |         |     100 เมกกะวัตต์ ณ เขต Ahlone เมืองย่างกุ้ง          |
|        |         |     และมีสัญญาซื้อขายไฟฟ้าให้กับ กระทรวงพลังงานและไฟฟ้า   |
|        |         |     แห่งสาธารณรัฐแห่งสหภาพเมียนมาร์ ระยะเวลา 30 ปี     |
|        |         |     โดยมูลค่าการลงทุนของโครงการประมาณ 5,100 ล้านบาท  |
|        |         |     (เทียบเท่า 170 ล้านดอลลาร์สหรัฐ)                  |
|        |         |                                                  |
|        |         | -   บริษัทได้ขายหุ้นบุริมสิทธิ์ร้อยละ 29 ในบริษัท             |
|        |         |     นวนครการไฟฟ้า จำกัดให้กับ บริษัท โคมิโป โกลบอล จำกัด |
|        |         |     ซึ่งเป็นผู้นำทางด้านธุรกิจพลังงานไฟฟ้าจากประเทศเกาหลีใต้ |
|        |         |     มีความเชี่ยวชาญทางด้านการพัฒนา การก่อสร้าง          |
|        |         |                                                  |
|        |         |  การบริหารจัดการและการบำรุงรักษาโรงไฟฟ้าในระดับนานาชาติ |
|        |         |     ซึ่งการซื้อขายดังกล่าว ดำเนินการเพื่อความร่วมมือ        |
|        |         |     และสร้างความแข็งแกร่งทางด้านธุรกิจพลังงาน           |
|        |         |     และโรงไฟฟ้าในอนาคต                            |
+--------+---------+--------------------------------------------------+

3.2 ภาพรวมการประกอบธุรกิจ

ณ วันที่ 31 ธันวาคม 2555 โครงสร้างการถือหุ้นในบริษัทย่อยและบริษัทร่วมของบริษัท
ตลอดจนขอบเขตการดำเนินธุรกิจของแต่ละบริษัท เป็นดังนี้

* หมายเหตุ เป็นหุ้นบุริมสิทธิ

บริษัท โตโย-ไทย คอร์ปอเรชั่น จำกัด (มหาชน)

บริษัท โตโย-ไทย คอร์ปอเรชั่น จำกัด (มหาชน) (“TTCL”)
ประกอบธุรกิจให้บริการด้านการออกแบบวิศวกรรม การจัดหาเครื่องจักรและอุปกรณ์
และการก่อสร้างโรงงานแบบครบวงจร ปัจจุบัน TTCL มีทุนจดทะเบียนชำระแล้ว 480,000,000
บาท โดยมีกลุ่มลูกค้าเป้าหมายหลัก ได้แก่ ผู้ประกอบการในอุตสาหกรรมพลังงาน ปิโตรเคมี
และเคมีภัณฑ์ ทั้งในประเทศไทยและต่างประเทศ

บริษัท โตโย-เวียดนาม คอร์ปอเรชั่น จำกัด

บริษัท โตโย-เวียดนาม คอร์ปอเรชั่น จำกัด (“TVC”) จดทะเบียนจัดตั้งเมื่อวันที่ 19 กุมภาพันธ์
2540 เพื่อประกอบธุรกิจด้านการออกแบบวิศวกรรม การจัดหาเครื่องจักรและอุปกรณ์
และการก่อสร้างโรงงานแบบครบวงจรในประเทศเวียดนาม ปัจจุบัน TVC มีทุนจดทะเบียนชำระแล้ว
300,000 เหรียญสหรัฐ โดยบริษัทถือหุ้นร้อยละ 80 ของทุนจดทะเบียนชำระแล้ว โดยคุณฮิโรโนบุ
อิริยา ประธานกรรมการบริหารและกรรมการผู้จัดการของบริษัท และคุณอัตซึชิ สุงิอุระ
อดีตกรรมการผู้จัดการของบริษัทซึ่งในปัจจุบันมิได้เป็นบุคคลที่เกี่ยวข้องกันของบริษัท
ถือหุ้นเท่ากันท่านละร้อยละ 10 ของทุนจดทะเบียนชำระแล้ว

บริษัท โตโย ไทย มาเลเซีย คอร์ปอเรชั่น จำกัด

Toyo Thai Malaysia Sdn. Bhd. (“TTML”) มีทุนจดทะเบียนชำระแล้ว 750,000 ริงกิต
โดยบริษัท โตโย-ไทย คอร์ปอเรชั่น จำกัด (มหาชน) ถือหุ้นสามัญ 750,000 หุ้น มูลค่าหุ้นละ 1
ริงกิต คิดเป็น ร้อยละ 100 ของทุนจดทะเบียน เพื่อรองรับโครงการในประเทศมาเลเซียในอนาคต

บริษัท โตโยไทย-เมียนมาร์ คอร์ปอเรชั่น จำกัด

ToyoThai – Myanmar Corporation Co.,Ltd. (“TTMC”)มีทุนจดทะเบียน 300,000
ดอลลาร์สหรัฐ โดยบริษัท โตโย-ไทย คอร์ปอเรชั่น จำกัด (มหาชน) ถือหุ้นสามัญ 900 หุ้น
มูลค่าหุ้นละ 300 ดอลลาร์ คิดเป็น ร้อยละ 90 ของทุนจดทะเบียน
เพื่อรองรับโครงการในสาธารณรัฐแห่งสหภาพเมียนมาร์ในอนาคต โดยร่วมลงทุนกับบริษัท เซย่า
เอ็นจิเนียริ่ง จำกัด ซึ่งเป็นบริษัทที่จัดตั้งในสาธารณรัฐแห่งสหภาพเมียนมาร์

บริษัท โตโยไทย-อเมริกา คอร์ปอเรชั่น จำกัด

ToyoThai-USA Corporation (“TTUSA”) มีทุนจดทะเบียน 50,000 ดอลลาร์สหรัฐ โดยบริษัท
โตโย-ไทย คอร์ปอเรชั่น จำกัด (มหาชน) ถือหุ้นสามัญ 40,000 หุ้น มูลค่าหุ้นละ 1 ดอลลาร์
คิดเป็น ร้อยละ 80 ของทุนจดทะเบียน โดยร่วมลงทุนกับ Global Business Management
Company Limited ซึ่งเป็นบริษัทที่จัดตั้งในประเทศไทย และบริษัท HukuTai Consulting
Inc. ซึ่งเป็นบริษัทที่จัดตั้งในประเทศสหรัฐอเมริกา เพื่อรองรับโครงการในอนาคต

บริษัท ไบโอ แนชเชอรัล เอ็นเนอร์ยี จำกัด

บริษัท ไบโอ แนชเชอรัล เอ็นเนอร์ยี จำกัด (“BNE”) จดทะเบียนจัดตั้งเมื่อวันที่ 31 พฤษภาคม
2549 เพื่อประกอบธุรกิจผลิตไฟฟ้าจากก๊าซมีเธน
ซึ่งดักจับจากบ่อน้ำเสียของโรงงานผลิตเอทธานอลแห่งหนึ่งของกลุ่มบริษัทพรวิไล
โดยไฟฟ้าที่ผลิตได้จะถูกจำหน่ายคืนให้แก่บริษัทพรวิไล
และส่วนที่เหลือจะถูกขายให้กับการไฟฟ้าฝ่ายผลิตแห่งประเทศไทย ปัจจุบัน BNE
มีทุนจดทะเบียนชำระแล้ว 5 ล้านบาท โดยมีบริษัทถือหุ้นในสัดส่วนร้อยละ 70
ของทุนจดทะเบียนชำระแล้ว และมีกลุ่มบริษัทพรวิไลเป็นผู้ถือหุ้นในสัดส่วนร้อยละ 30

บริษัท โกลบอล นิว เอ็นเนอร์ยี จำกัด

บริษัทโกลบอล นิว เอ็นเนอร์ยี่ จำกัด (“GNE”) จดทะเบียนจัดตั้งเมื่อวันที่ 19 มีนาคม 2552
มีวัตถุประสงค์ในการดำเนินงานในกิจการที่เกี่ยวกับการพัฒนาและดำเนินโครงการกลไกการพัฒนาที่สะอาด
(Clean Development Mechanism – CDM)
ตามรูปแบบและระบบที่กำหนดไว้ภายใต้พิธีสารเกียวโต (Kyoto Protocol)
และหรือตามอนุสัญญาระหว่างประเทศอื่นที่เกี่ยวข้อง ปัจจุบัน GNE มีทุนจดทะเบียนชำระแล้ว 60
ล้านบาท โดยบริษัทถือหุ้นในสัดส่วนร้อยละ 40 ของทุนจดทะเบียนชำระแล้ว

บริษัท นวนคร การไฟฟ้า จำกัด (NNE)

บริษัท นวนคร การไฟฟ้า จำกัดมีทุนจดทะเบียนรวม 1,521.54 ล้านบาท โดย บริษัท โตโย-ไทย
คอร์ปอเรชั่น จำกัด (มหาชน) ถือหุ้นบุริมสิทธิ จำนวน 10,869,400 หุ้นหรือไม่เกิน 1,100
ล้านบาทหรือ 71% ของทุนจดทะเบียน โดย บริษัท นวนคร การไฟฟ้า จำกัด
จะเป็นผู้ประกอบการโรงไฟฟ้าขนาดเล็ก 110 เมกกะวัตต์ ที่จังหวัดปทุมธานี
และได้ทำสัญญาขายกระแสไฟฟ้า (Power Purchase Agreement)
กับการไฟฟ้าฝ่ายผลิตเป็นเวลา 25 ปี และบริษัท โตโย-ไทย คอร์ปอเรชั่น จำกัด (มหาชน)
จะได้รับประกัน รายได้ในรูปแบบเงินปันผลปีละ 115 ล้านบาทเป็นเวลา 25 ปี และ NNE
ยังมีแผนที่จะขยายธุรกิจโรงไฟฟ้าต่อไปในอนาคต

บริษัท สยามโซล่าพาวเวอร์ จำกัด

บริษัท สยามโซล่าพาวเวอร์ จำกัดมีทุนจดทะเบียนรวม 250 ล้านบาท โดย บริษัท โตโย-ไทย
คอร์ปอเรชั่น จำกัด (มหาชน) ร่วมลงทุน 62.5 ล้านบาท หรือเข้าถือหุ้นสามัญ 25%
ของทุนจดทะเบียน โดย บริษัท สยามโซล่าพาวเวอร์ จำกัด
เป็นผู้ประกอบการโรงไฟฟ้าพลังงานแสงอาทิตย์ขนาด 8 เมกกะวัตต์ ที่จังหวัดอ่างทอง
โดยบริษัทจะได้รับผลตอบแทนจากการลงทุนในรูปของเงินปันผล จากการจำหน่ายกระแสไฟ
ที่มีสัญญาซื้อขายไฟฟ้ากับการไฟฟ้าส่วนภูมิภาคเป็นระยะเวลา 10 ปี

บริษัท โตโย ไทย พาวเวอร์ คอร์ปอเรชั่น จำกัด

Toyo Thai Power Corporation Pte. Ltd. (“TTPSG”) มีทุนจดทะเบียน 42.5
ล้านดอลลาร์สหรัฐ โดย บริษัท โตโย-ไทย คอร์ปอเรชั่น จำกัด (มหาชน) ร่วมลงทุน 25.5
ล้านดอลลาร์สหรัฐ หรือเข้าถือหุ้นสามัญ 60% ของทุนจดทะเบียน โดยร่วมลงทุนกับ 8 Coins
Capital Pte. Ltd. และ Pacific New Power Co., Ltd.
ซึ่งเป็นบริษัทที่จัดตั้งในสาธารณรัฐสิงคโปร์ เพื่อรองรับโครงการด้านพลังงานในภูมิภาค

3.3 โครงสร้างรายได้ของบริษัท

รายได้รวมของบริษัท และบริษัทย่อย สำหรับงวดปี 2553 – 2555 สามารถจำแนกได้ ดังนี้

หน่วย : ล้านบาท

[]

3.4 เป้าหมายในการดำเนินธุรกิจของบริษัท

3.4.1 การรักษาความเป็นผู้นำในธุรกิจให้บริการ Integrated EPC ในประเทศไทย

บริษัทมีเป้าหมายที่จะดำเนินธุรกิจให้บริการ Integrated EPC
เป็นธุรกิจหลักของบริษัทและรักษาความเป็นผู้นำในธุรกิจให้บริการ Integrated EPC
ในประเทศไทย โดยบริษัทจะมุ่งเน้นการพัฒนาขีดความสามารถของบุคลากรบริษัทอย่างต่อเนื่อง
รวมถึงการรักษาคุณภาพของบริการทั้งในแง่ของการออกแบบและก่อสร้างให้ได้ตามมาตรฐานสากล
และการดำเนินงานให้เสร็จและสามารถส่งมอบได้ตรงตามเวลาที่กำหนด
เพื่อให้สามารถแข่งขันได้กับคู่แข่งที่เป็นบริษัทรับเหมาก่อสร้างต่างชาติ (International EPC
Contractors)

3.4.2 การเป็นหนึ่งในบริษัทผู้ให้บริการ Integrated EPC
อันเป็นที่ยอมรับในความสามารถในระดับนานาชาติ

นอกจากนี้
ด้วยข้อได้เปรียบของบริษัทในด้านการมีทีมวิศวกรที่พร้อมด้วยประสบการณ์และความรู้ในทุกสาขาวิชา
ผลงานการออกแบบและก่อสร้างโครงการต่าง ๆ
สำหรับลูกค้าในอุตสาหกรรมปิโตรเลียมและปิโตรเคมี ซึ่งได้รับการยอมรับอย่างสูงในเรื่องคุณภาพ
และความสามารถในการควบคุมต้นทุนค่าใช้จ่ายโครงการ
บริษัทได้ตั้งเป้าหมายที่จะเป็นหนึ่งในบริษัทผู้ให้บริการ Integrated EPC
อันเป็นที่ยอมรับในความสามารถในระดับนานาชาติ โดยจะขยายการรับงานในตลาดต่างประเทศ
และการรับงานในโครงการขนาดใหญ่ที่มีมูลค่าระหว่าง 300 – 500 ล้านดอลลาร์สหรัฐ
อันจะเป็นการเพิ่มโอกาสในการเติบโตทางธุรกิจของบริษัทในอนาคต
บริษัทมุ่งมั่นที่จะเพิ่มรายได้จากโครงการในต่างประเทศให้มีสัดส่วนร้อยละ 50 ของรายได้รวม
ภายในปี 2558

3.4.3 การสร้างแหล่งรายได้ที่แน่นอนจากการพัฒนาทรัพย์สินทางปัญญา การรับจ้างดำเนินงาน
และการลงทุนในธุรกิจพลังงานทดแทน

บริษัทมีแผนที่จะให้บริการ Integrated EPC
สำหรับลูกค้าในกลุ่มอุตสาหกรรมพลังงานทดแทนซึ่งบริษัทมองว่าจะมีแนวโน้มความต้องการสูงในอนาคต
ทั้งนี้ นอกเหนือจากการให้บริการ Integrated EPC แล้ว
บริษัทอยู่ระหว่างการศึกษาความเป็นไปได้ในการเป็นที่ปรึกษาในการยื่นขอคาร์บอนเครดิตต่อ
United Framework Convention on Climate Change
การเป็นผู้วิจัยและพัฒนาทรัพย์สินทางปัญญา เช่น ลิขสิทธิ์ในเทคโนโลยีและขั้นตอนการผลิต
(Production License) การรับจ้างดำเนินการ
และการลงทุนในโครงการที่เข้าข่ายกลไกการพัฒนาที่สะอาด (Clean Development
Mechanism, CDM) อาทิ
โครงการปรับปรุงประสิทธิภาพพลังงานทั้งด้านการผลิตและการใช้พลังงาน
โครงการพลังงานหมุนเวียน เช่น พลังงานแสงอาทิตย์ พลังงานชีวมวล พลังงานลม
และพลังงานน้ำขนาดเล็ก
โครงการเปลี่ยนแปลงชนิดเชื้อเพลิงจากเชื้อเพลิงที่มีปริมาณคาร์บอนสูงไปเป็นเชื้อเพลิงที่มีปริมาณคาร์บอนต่ำหรือไม่มีคาร์บอนทั้งในภาคขนส่งและภาคอุตสาหกรรม
โครงการเปลี่ยนของเสียให้เป็นแหล่งพลังงาน เช่น
โครงการผลิตก๊าซชีวภาพจากแหล่งฝังกลบขยะหรือจากของเสีย เป็นต้น
ซึ่งจะเป็นแหล่งรายได้ที่แน่นอน (Recurring Income) ของบริษัทในอนาคต

3.5 แผนพัฒนาธุรกิจ

รูปแบบการดำเนินธุรกิจ: ยุทธศาสตร์การลงทุนคู่ขนาน

ตั้งแต่ปี 2553
ผู้บริหารได้วางกลยุทธ์การขยายธุรกิจนอกเหนือจากการให้บริการด้านการออกแบบวิศวกรรม
จัดหาเครื่องจักรและอุปกรณ์ และก่อสร้างโรงงานอุตสาหกรรมแบบครบวงจร (Integrated EPC)
อันเป็นธุรกิจปกติของบริษัท ซึ่งมีความเชี่ยวชาญมาเกือบ 30 ปี
และด้วยสถานะทางการเงินที่แข็งแกร่งของบริษัท
กอปรกับเป็นการสร้างความมั่นคงด้านรายได้ในระยะยาว
บริษัทยังแสวงหาโอกาสทางธุรกิจที่นอกเหนือจากการเป็นผู้รับเหมางานก่อสร้างประเภท EPC
กล่าวคือ หากเจ้าของโครงการใดมีความประสงค์ที่จะให้บริษัทร่วมทุน
และโครงการนั้นสามารถสร้างผลตอบแทนที่ดีจากการลงทุน
บริษัทก็มีความพร้อมที่จะพิจารณาการลงทุนในโครงการเหล่านั้นด้วย ทั้งนี้
เพื่อเป็นการใช้ศักยภาพและสินทรัพย์ของบริษัทให้เกิดประโยชน์สูงสุด

โดยเริ่มจากปี 2554 บริษัทได้เป็นทั้งผู้รับเหมางาน Integrated EPC และ เป็นผู้ถือหุ้นบุริมสิทธิ์
คิดเป็นสัดส่วนร้อยละ 41.95 หรือ คิดเป็นจำนวนเงิน 642.66 ล้านบาท ในบริษัท
นวนครการไฟฟ้า จำกัด ซึ่งดำเนินธุรกิจผลิตกระแสไฟฟ้า พลังงานก๊าซขนาด 110 เมกกะวัตต์
และมีสัญญาซื้อขายไฟฟ้าให้กับ การไฟฟ้าฝ่ายผลิตแห่งประเทศไทย (กฟผ.)
โดยบริษัทจะได้รับผลตอบแทนจากการลงทุนในรูปของเงินปันผล
เมื่อดำเนินโครงการแล้วเสร็จและจำหน่ายกระแสไฟฟ้าให้กับ กฟผ. เป็นระยะเวลา 25 ปี
โดยมูลค่าการลงทุนของโครงการประมาณ 6,000 ล้านบาท

ในปี 2555 บริษัทได้เป็นทั้งผู้รับเหมางาน Integrated EPC และ เป็นผู้ถือหุ้นสามัญ
คิดเป็นสัดส่วนร้อยละ 25 หรือ คิดเป็นจำนวนเงิน 62.50 ล้านบาท ในบริษัท สยามโซล่าพาวเวอร์
จำกัด ซึ่งดำเนินธุรกิจผลิตกระแสไฟฟ้า พลังงานแสงอาทิตย์ขนาด 8 เมกกะวัตต์
และมีสัญญาซึ้อขายไฟฟ้าให้กับ การไฟฟ้าส่วนภูมิภาค (กฟภ.)
โดยบริษัทจะได้รับผลตอบแทนจากการลงทุนในรูปของเงินปันผล
เมื่อดำเนินโครงการแล้วเสร็จและจำหน่ายกระแสไฟฟ้าให้กับ กฟภ. เป็นระยะเวลา 10 ปี
โดยมูลค่าการลงทุนของโครงการประมาณ 800 ล้านบาท

และในปี 2555 เช่นเดียวกัน บริษัทได้ลงทุนและร่วมก่อตั้งบริษัท Toyo Thai Power
Corporation Pte. Ltd. (TTPSG) ณ สาธารณรัฐสิงคโปร์ โดยเป็นผู้ถือหุ้นสามัญ
คิดเป็นสัดส่วนโดยประมาณร้อยละ 60 หรือ คิดเป็นจำนวนเงิน 765 ล้านบาทโดยประมาณ
(เทียบเท่า 25.5 ล้านดอลลาร์สหรัฐ) โดย TTPSG จะเป็นผู้ลงทุนในบริษัท โตโย ไทย พาวเวอร์
เมียนมาร์ จำกัด ซึ่งดำเนินธุรกิจผลิตกระแสไฟฟ้า พลังงานก๊าซขนาด 100 เมกกะวัตต์ ณ เขต
Ahlone เมืองย่างกุ้ง และมีสัญญาซื้อขายไฟฟ้าให้กับ กระทรวงพลังงานและไฟฟ้า
แห่งสาธารณรัฐแห่งสหภาพเมียนมาร์ ระยะเวลา 30 ปี โดยมูลค่าการลงทุนของโครงการประมาณ
5,100 ล้านบาท (เทียบเท่า 170 ล้านดอลลาร์สหรัฐ)